Tengyur

Tengyur, også kalt Tanjur (tibetansk: བསྟན་འགྱུར, wylie: bstan-’gyur, tradisjonell kinesisk: 丹珠爾, forenklet kinesisk: 丹珠尔, pinyin: dānzhūěr, ordrett: «de oversatte avhandlinger»), er den andre delen av den tibetanske buddhistiske kanon. Tekstsamlingen er et kompendium til Kangyur eller «[Buddhas] oversatte ord».

Det finnes flere utgaver av Tengyur, i tillegg til en kombinert utgave (Pedurma Tengyur). Den sistnevnte inneholder 4 093 tekster fordelt på 161 825 sider og 227 bind.

Utgaver av Tengyur
Det finnes ti utgaver av Tengyur, og dette er langt færre enn tilfellet er med Kangyur. Utgavene av Tengyur har også mye større innbyrdes likheter, enn utgavene av Kangyur. Åtte av dem kan deles inn i to grupper, den niende utgaven har usikker tilhørighet og den siste er en kombinert utgave:

Gruppe 1
 Peking Tengyur (1724)
 Otani Tengyur (1955–1958)
 Tokyo Tengyur (1977)
 Ganden Tengyur (1731–1741)
 Narthang Tengyur (1742)

Gruppe 2
 Dergé Tengyur (1744)
 Urga Tengyur (1937)
 Choné Tengyur (1772)

 Usikker tilhørighet
 Wara Tengyur

Kombinert utgave
 Pedurma Tengyur (1994–2008)

Peking Tengyur
Peking Tengyur (པེ་ཅིང་བསྟན་འགྱུར།, pe cing bstan 'gyur) er en xylografisk trykning som ble forberedt i 1724 under Kangxi-keiseren (1654–1722). Utgaven består av 224 + 1 bind.

Otani Kangyur og Tengyur fra 1955-58 er et moderne fotografiske nytrykk av Peking Tengyur. En kopi oppbevares av University of Virginia. Tokyo Tengyur fra Universitetet i Tokyo er en utgave fra 1977 som inneholder deler av Peking Tenguyr. Den inneholder seksjonene dBu ma, Sems tsam og Tshad ma. En kopi av denne oppbevares også av University of Virginia.

Peking Tengyur er inndelt i følgende seksjoner:

(* Tilsvarer seksjonen bstan bcos sNa tshogs i Dergé-utgaven

Ganden Tengyur
Ganden Tengyur (དགའ་ལྡན་བསྟན་འགྱུར, bstan 'gyur dga' ldan), også kalt den gyldne Tengyur (བསྟན་འགྱུར་གསེར་བྲིས་མ, bstan 'gyur gser bris ma), ble satt sammen i gelug-klosteret Ganden 40 km øst for Lhasa mellom 1731 og 1741 av Polhane Sonam Tobgyal på vegne av hoffet til Qing-dynastiet. Fra 1959 til 1988, ble denne utgaven oppbevart i det kinesiske nasjonalbibliotek i Beijing.

Mens seks av de øvrige utgavene av Tengyur (Peking-, Narthang-, Dergé-, Urga-, Choné- og Wara Tengyur) er xylografiske utgaver, er Ganden Tengyur et manuskript.

Utgaven ble publisert i 1988, hvoretter den originale teksten ble returnert til Ganden.

Ganden Tengyur består av 224 bind, i tillegg til en katalog over hele utgaven i bind 225.

Ganden Tengyur er inndelt i følgende seksjoner:

(* Tilsvarer seksjonen bstan bcos sNa tshogs i Dergé-utgaven

Narthang Tengyur
Narthang Tengyur (སྣར་ཐང་བསྟན་འགྱུར་, snar thang bstan 'gyur) inneholder 3 982 tekster, fordelt på 224 bind med 152 384 folioer. I tillegg er det en katalog over hele utgaven i bind 225. Trykkplatene for utgaven ble gravert fra 1741 til 1742 – med unntak av et bind (bind ki) som ble gravert i 1763, i Narthangklosteret i prefekturet Shigatse i Tibet, 15 km vest for prefekturets hovedstad Xigazê.

Narthang Tengyur er inndelt i følgende seksjoner:

(* Tilsvarer seksjonen bstan bcos sNa tshogs i Dergé-utgaven

Dergé Tengyur

Dergé Tengyur (སྡེ་དགེའི་བསྟན་འགྱུར, sde dge‘i bstan 'gyur) inneholder 3 377 tekster, fordelt på 212 bind med 127 335 folioer. I tillegg er det en katalog over hele utgaven i bind 213. Trykkplatene for utgaven ble gravert fra 1737 til 1744 i trykkeriet Derge Parkhang i Gonchenklosteret i kongedømmet Derge. Dergé Tengyur ble trykt under beskyttelse av kong Tenpa Tsering (བསྟན་པ་ཚེ་རིང, bstan pa tshe ring) som regjerte fra 1713 til 1738. Utgaven ble redigert av Shuchen Tsultrim Rinchen (1697–1774). En faksimileutgave ble utgitt i India fra 1982 til 1985 i 215 bind som en del av minneseremoniene over Rangjung Rigpe Dorje (1924–1981), som var den 16. karmapa eller overhode for retningen karma-kagyu.

Derge Tengyur er inndelt i følgende seksjoner:

Urga Tengyur
Urga Tengyur er en påbegynt, men uferdig utgave fra 1937. Urga er det gamle navnet på Ulan Bator, hovedstaden i Mongolia. Utgaven er basert på Dergé Tengyur, men mye informasjon om basisen for Urga Tengyur mangler.

Choné Tengyur
Choné (eller Cone) Tengyur (ཅོ་ནེ་བསྟན་འགྱུར, co ne bstan 'gyur) inneholder 3 325 tekster, fordelt på 208 bind med 126 033 sider. I tillegg er det en katalog over hele utgaven i bind 209. Trykkplatene for utgaven ble gravert i årene 1753–1773. Denne utgaven ble laget i Chonéklosteret i den historiske regionen Amdo etter forespørsel av prins Jamyang Norbu (འཇམ་དབྱངས་ནོར་བུ་, 1703–1751), og ble fullført under levetiden til hans enke. Den var basert på Dergé Tengyur, og dens strukturelle oppbygning ble redigert av Choné-lamaen Drakpa Shedrup (ཅོ་ནེ་གྲགས་པ་བཤད་སྒྲུབ་, co ne grags pa bshad sgrub, 1645–1748). Katalogen til denne utgaven ble satt sammen av Jamyang Shepa Könchok Jikmé Wangpo.

Amdo ble på 1950-tallet inkorporert i de tre kinesiske provinser Gansu, Sichuan og Qinghai, og Chonéklosteret befinner seg idag i fylket Jonê i det autonome prefekturet Gannan i provinsen Gansu, mellom provinsen Qinghai og Mongolia. Mesteparten av de xylografiske trykkplatene ble ødelagt under den kinesiske borgerkrig i 1929. De eneste bevarte trykkplatene av Choné Tengyur ble ervervet i 1926 av den østerriksk-amerikanske lingvisten og etnografen Joseph Rock (1884–1962). I 1928 ga han dem i gave til  Library of Congress. Der er de blitt digitaliserte (mikrofilm), og manglende sider er blitt supplert fra andre utgaver av Tengyur i Mongolia og Kina.

Følgende folionumre mangler både på trykkplatene og i mikrofilmen:
 Bind 46, rgyud bi, folio 126a/b og 130a/b;
 Bind 96, dbu ma tsa, folio 49 a/b;
 Bind 183, tshad ma phe, folio 137b

På sidene 33–34 i bind 1 har to partier blitt utydelige på grunn av slitasje:

ཅོ་ནེའི་བསྟན་འགྱུར་ནི། ཅོ་ནེའི་མི་དབང་འཇམ་དབྱངས་ནོར་བུའི་བཙུན་མོ་རིན་ཆེན་དཔལ་འཛོམས་དང་། དེའི་སྲས་ཅོ་ནེའི་དཔོན་རབས་བཅུ་བཞི་པ་བསྟན་སྲུང་ཚེ་རིང་ཡུམ་སྲས་ཟུང་གིས་སྦྱིན་བདག་བགྱིས་ཏེ། བོད་རབ་བྱུང་བཅུ་གསུམ་པའི་ཆུ་བྱ་ ༼སྤྱི་ལོ་ ༡༧༥༣༽ ལོར་དབུ་བརྩམས་ནས། ཆུ་འབྲུག་ ༼སྤྱི་ལོ་ ༡༧༧༢༽ ལོའི་བར་ཏེ་བགྲང་བྱ་ཉི་ཤུ་ཙམ་གྱི་རིང་ལ་བརྩོན་པ་ཆེན་པོས་པར་དུ་བསྒྲུབས་ནས་ཅོ་ནེ་དགོན་ཆེན་དུ་བཞུགས་པ་དེ་ཡིན༎ 

Choné Tengyur hører hjemme i samme gruppe som Dergé Tengyur, selv om seksjonen bstod tshogs (bind 1) ikke er identisk med den i Dergé-utgaven.

Choné Tengyur er inndelt i følgende seksjoner:

Wara Tengyur
Wara Tengyur (བ༹་རབ༹་བསྟན་འགྱུར, va rva bstan 'gyur) er en påbegynt, men uferdig utgave fra 1945. Dens basis er uklar. Wara Tengyur befinner seg i Waraklosteret, som er et av klostrene til retningen Sakya. Klosteret ble grunnlagt i 1243 av Drogön Chögyal Phagpa (འགྲོ་མགོན་ཆོས་རྒྱལ་འཕགས་པ་, 1235–1280), og befinner seg 30 km øst for byen Jomda i fylket Jomda i prefekturet Qamdo i det nordøstlige Tibet.

Pedurma Tengyur
Pedurma Tengyur (བསྟན་འགྱུར་དཔེ་བསྡུར་མ, bstan 'gyur dpe bsdur ma) er en utgave av Tengyur i 120 bind som ble utgitt i Peking fra 1994 til 2008. Dette er en kombinert utgave som har samlet alle tekster i Peking-, Ganden-, Narthang-, Dergé- og Choné Tengyur. Pedurma Tengyur inneholder 4 093 tekster, fordelt på 161 825 sider. I tillegg er det en katalog over hele utgaven i bind 120.

Pedurma Tengyur er inndelt i følgende seksjoner:

Tabellen nedenfor viser sidetallene i fem utgaver av Tengyur, og deres kombinasjon i Pedurma Tengyur:

Tabellen nedenfor viser tekstene i fem utgaver av Tengyur, og deres kombinasjon i Pedurma Tengyur:

Oppsummering
Tabellen nedenfor viser tekstene i fem utgaver av Tengyur, og deres kombinasjon i Pedurma Tengyur:

Lovprisninger (བསྟོད་ཚོགས། · bsTod tshogs)

Tantra (རྒྱུད་འགྲེལ · rgyud)

Prajñāpāramitā (ཤེར་ཕྱིན · sher phyin)

Madhyamaka (དབུ་མ · dBu ma)

Referanser

Kilder

Nettsteder

Bøker og tidsskrifter

Eksterne lenker
 84.000 | Translating the Words of the Buddha 
 Lotsawa House Translations of Tibetan Buddhist texts
 Overview of typical Kagyu shedra curriculum 
 The Translation of Buddhism in Tibet
 Review of The Sound of Two Hands Clapping: The Education of a Tibetan Buddhist Monk This title provides a first hand account of the monastic college experience, with much information about the practice of scholarship. Focused on the Gelug tradition.
 An Account of the Various Editions of Kangyur and the Results of Their Collation